Ben Kingsley

Ben Kingsley (1970-luvun lopulle Krishna Pandit Bhanji, s. 31. joulukuuta 1943 Scarborough, Englanti) on brittiläinen näyttelijä. Hän on ollut urallaan neljästi Oscar-ehdokkaana. Hän sai parhaan miespääosan Oscar-palkinnon, BAFTA- palkinnon ja Golden Globe -palkinnon roolistaan Mahatma Gandhina elokuvassa Gandhi. == Nuoruus == Kingsley syntyi Scarboroughissa, Yorkshiressa, näyttelijä-malli Ann Lyna Mary Bhanjin (o.s. Goodman) ja lääkäri Rahimtulla Harji Bhanjin lapsena. Hän sai nimekseen Kriśna Pandit Bhañi (). Kingsleyn isä oli ismailiitteihin kuulunut muslimilääkäri, joka oli syntynyt siirtomaa-ajan Keniassa gujaratilaistaustaiseen perheeseen. Kingsleyn maustekauppiasisoisä oli muuttanut 1800-luvulla Intiasta Sansibariin, jossa Benin isä oli asunut ennen kuin oli muuttanut Englantiin 14-vuotiaana. Kingsleyn äiti oli englantilainen malli, jolla oli mahdollisesti myös venäjänjuutalaisia sukujuuria. == Ura == Kingsley aloitti näyttelijänä amatööriteatterissa Manchesterissa, ja ammattilaiseksi hän siirtyi 23-vuotiaana. Hän esiintyi 1967 ensimmäisen kerran Lontoossa, Aldwych-teatterissa. Tämän jälkeen hän siirtyi Royal Shakespeare Companyyn ja näytteli seuraavat 15 vuotta pääasiassa teatterissa. Tuona aikana hän teki sivuosia kahdessa elokuvassa, Pelko on aseeni ja Hard Labour. Yhdysvalloissa Kingsley esiintyi ensimmäisen kerran 1971, kun Royal Shakespeare Company vieraili Broadwayllä. Kingsley esiintyi 1970-luvulle asti syntymänimellään Krishna Bhanji. Hän pelkäsi kuitenkin leimautuvansa etnisiin rooleihin, joten hän vaihtoi nimensä 1970-luvun lopulla Ben Kingsleyksi. Kansainväliseen kuuluisuuteen Kingsley ponnahti osastaan Mahatma Gandhina elokuvassa Gandhi, joka voitti kahdeksan Oscaria, mukaan luettuna Kingsleyn saama Oscar-palkinto parhaasta miespääosasta. Kinglsey valmistautui rooliin monipuolisesti ja alkoi Gandhin tavoin muun muassa harjoittamaan joogaa ja syömään kasvisruokaa. Gandhin jälkeen Kingsley valittiin usein esittämään samantyylisiä rooleja muun muassa elokuviin Paluu vapauteen, Haaremi ja Holmes hölmöilee. Kingsley palasi kuitenkin monipuolisempiin rooleihin 1990-luvulla, kun hän näytteli mafiajohtaja Meyer Lanskyä Bugsyssä ja juutalaista kirjanpitäjää Schindlerin listassa. Bugsystä Kingsley sai Oscar-ehdokkuuden parhaasta miessivuosasta. Hänen seuraavia töitään olivat natsiepäilty elokuvassa Yö ei tunne armoa ja tieteiselokuva Peto. Kingsley teki 2000-luvun alussa jälleen pari arvostetumpaa roolia. Hän sai sekä Oscar- että Golden Globe -ehdokkuudet osistaan manipuloivana rikollisena elokuvassa Sexy Beast ja ylpeänä iranilaisena maahanmuuttajana elokuvassa Hiekan ja sumun talo. Hänen roolitöihinsä mahtuu kuitenkin Hiekan ja sumun talon jälkeen myös vähemmän menestyneitä elokuvia, kuten Myrskylinnut ja BloodRayne. Kingsleyn arvostetuimpia rooleja tällä kaudella oli kuuluisa kardiologi Herman Tarnower televisioelokuvassa Mrs. Harris, josta hän sai Golden Globe -ehdokkuuden. Kingsleyllä alkoi todella kiireinen aika 2000-luvun puolivälissä, sillä hän työskenteli vuonna 2007 seitsemässä elokuvassa. Hän esiintyi muun muassa rikoskomediassa You Kill Me, jännityselokuvassa Transsiberian, historiallisessa seikkailuelokuvassa The Last Legion ja seksiguruna komediassa Love Guru. Kingsley teki 2010-luvun alussa kaksi sivuosaa Martin Scorsesen ohjaamissa elokuvissa. Suljettu saari sai ensi- iltansa 2010 ja Hugo 2011. Jälkimmäisessä Kingsley näytteli ranskalaista elokuva-alan pioneeria Georges Mélièsiä. Kingsleyn seuraavia elokuvia olivat satiiri Diktaattori (2012) ja Iron Man 3 (2013), jossa hän näytteli supersankari Rautamiehen vihollista. Kingsley näytteli toiseen maailmansotaan sijoittuvassa Walking with the Enemy -draamassa Unkarin johtajaa Miklós Horthyä. Raamatullisessa elokuvassa Exodus: Gods and Kings Kingsleyn rooli oli juutalainen Nun. Hänen roolinsa elokuvassa The Walk (2015) oli nuorallakävelijä Philippe Petit’n mentori. Rudyard Kiplingin kirjaan perustuvassa Viidakkokirjassa Kingsley ääninäytteli Bagheera-pantteria. Hänen seuraavia elokuviaan olivat Backstabbing for Beginners (2018) Operation Finale (2018), jossa Kingsley esitti natsiupseeri Adolf Eichmannia, joka oli Argentiinassa paossa häntä jäljittäviä agentteja. Kingsley oli vuonna 2019 Mossadin agentti elokuvissa The Red Sea Diving Resort ja Spider in the Web. Supersankarielokuvassa Shang-Chi and the Legend of the Ten Rings (2021) palasi samaan superrikollisen rooliin, mitä hän oli esittänyt myös elokuvassa Iron Man 3. Kingsley aateloitiin vuonna 2002. Hän sai tähden Hollywoodin Walk of Famelle vuonna 2010. == Yksityiselämä == Kingsley on ollut neljästi naimisissa ja hänellä on neljä lasta. Hän sai kaksi lasta liitostaan näyttelijä Angela Morantin kanssa ja kaksi lasta teatteriohjaaja Alison Sutcliffen kanssa. Kingsleyn liitto Alexandran kesti vain 15 kuukautta, ja vuonna 2007 hän meni namisiin brasialaisen näyttelijän Daniela Lavenderin kanssa. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1972 Pelko on aseeni Fear Is the Key Royale 1982 Gandhi Gandhi Mahatma Gandhi 1983 Betrayal Betrayal Robert 1985 Harem Harem Selim 1986 Turtle Diary Turtle Diary William Snow 1987 Maurice Maurice Lasker-Jones 1988 Vakoilijan päiväkirja Pascali’s Island Basil Pascali 1988 Holmes hölmöilee Without a Clue Tohtori Watson 1989 Slipstream Slipstream Avatar 1990 The 5th Monkey The 5th Monkey Cunda 1990 A Violent Life A Violent Life Kuvernööri 1991 Bugsy Bugsy Meyer Lansky 1991 Necessary Love Necessary Love Ernesto 1992 Sneakers Sneakers Cosmo 1992 Freddie as F.R.O.7 Freddie as F.R.O.7 Freddie the Frog (äänirooli) 1993 Kuningaspeli Searching for Bobby Fischer Bruce Pandolfini 1993 Dave Dave varapresidentti Gary Nance 1993 Schindlerin lista Schindler's List Itzhak Stern 1994 Yö ei anna armoa Death and the Maiden Tohtori Roberto Miranda 1995 Peto Species Xavier Fitch 1995 Raamattu: Mooses Moses Mooses 1997 Tehtävä mahdoton The Assignment Amos 1997 Vangitut unelmat Photographing Fairies Pastori Templeton 1999 Liisa ihmemaassa Alice in Wonderland Major Caterpillar 1999 Tunnustus The Confession Harry Fertig 1999 Lähtölaukauksia Parting Shots Renzo Locatelli 1999 Spooky House Spooky House The Great Zamboni 2000 Seksitutkija ulkoavaruudesta What Planet Are You From? Graydon 2000 Sexy Beast Sexy Beast Don Logan 2000 Kunniavelka Rules of Engagement Suurlähettiläs Mourain 2001 Anne Frank Anne Frank: The Whole Story Otto Frank 2001 Rakkauden voitto The Triumph of Love Hermocrates 2001 A.I. – Tekoäly Artificial Intelligence: AI Spesialisti (äänirooli) 2003 Hiekan ja sumun talo House of Sand and Fog Behrani 2004 Suspect Zero Suspect Zero Benjamin O’Ryan 2004 Myrskylinnut Thunderbirds Hood 2005 A Sound of Thunder A Sound of Thunder Charles Hatton 2005 Oliver Twist Fagin 2005 BloodRayne BloodRayne Kagan 2006 Lucky Number Slevin Lucky Number Slevin Rabbi 2007 You Kill Me You Kill Me Frank Falenczyk 2007 The Last Legion The Last Legion Ambrosinus / Merlin 2007 The Ten Commandments The Ten Commandments kertoja (äänirooli) 2008 Kauneuden valta Elegy David Kepesh 2008 War, Inc. War, Inc. Walken 2008 The Love Guru The Love Guru Guru Tugginmypudha 2008 The Wackness The Wackness Squires 2008 Transsiberian Transsiberian Grinko 2008 Fifty Dead Men Walking Fifty Dead Men Walking Fergus 2010 Suljettu saari Shutter Island John Cawley 2010 Prince of Persia Prince of Persia: The Sands of Time Nizam 2010 Teen Patti Teen Patti Perci Trachtenberg 2011 Hugo Hugo Georges Méliès 2012 Diktaattori The Dictator Tamir 2013 Iron Man 3 Iron Man 3 Trevor Slattery 2013 Ender’s Game Ender’s Game Mazer Rackham 2013 A Common Man A Common Man The Man 2013 Walking with the Enemy Walking with the Enemy Regent Horthy 2013 The Physician The Physician Ibn Sina 2013 A Birder’s Guide to Everything A Birder’s Guide to Everything Lawrence Conrad 2014 War Story War Story Albert 2014 Boksitrollit The Boxtrolls Archibald Snatcher (äänirooli) 2014 Learning to Drive Learning to Drive Darwan 2014 Stonehearst Asylum Stonehearst Asylum Silas Lamb 2014 Exodus: Gods and Kings Exodus: Gods and Kings Nun 2014 Night at the Museum – Haudan salaisuus Night at the Museum: Secret of the Tomb Merenkahre 2014 Robot Overlords Robot Overlords Robin Smythe 2015 Knight of Cups Knight of Cups ”Ääni” (äänirooli) 2015 Life Life Jack L. Warner 2015 Dragonheart 3: The Sorcerer’s Curse Dragonheart 3: The Sorcerer’s Curse Drago the Dragon (äänirooli) 2015 Self/less Self/less Damian 2015 The Walk The Walk Papa Rudy 2016 Viidakkokirja The Jungle Book Bagheera (ääni) 2016 Collide Collide Geran 2017 The Ottoman Lieutenant The Ottoman Lieutenant Garrett Woodruff 2017 Security Security Charlie 2017 War Machine War Machine Hamid Karzai 2017 An Ordinary Man An Ordinary Man Kenraali 2018 Backstabbing for Beginners Backstabbing for Beginners Pasha 2018 Operation Finale Operation Finale Adolf Eichmann 2018 Night Hunter Night Hunter Michael Cooper 2018 Intrigo: Death of an Author Intrigo: Death of an Author Henderson 2019 The Red Sea Diving Resort The Red Sea Diving Resort Ethan Levin 2019 Spider in the Web Spider in the Web Adereth 2021 Locked Down Locked Down Solomon 2021 Shang-Chi and the Legend of the Ten Rings Shang-Chi and the Legend of the Ten Rings Trevor Slattery == Lähteet == == Aiheesta muualla == * *Ben Kingsley TV.comissa Luokka:Englantilaiset näyttelijät Luokka:Englantilaiset teatterinäyttelijät Luokka:Royal Shakespeare Companyn jäsenet Luokka:Parhaan miespääosan Oscar-palkinnon saajat Luokka:Golden Globe -palkinnon saajat Luokka:BAFTA-palkinnon saajat Luokka:Grammy-palkinnon saajat Luokka:Vuonna 1943 syntyneet Luokka:Elävät henkilöt Luokka:Seulonnan keskeiset artikkelit